બધા સ્તબ્ધ બનીને સાંભળતા હતા. એ બધા ઉપર નજર ફેરવીને વિભાકરે શાલિની સામે જોયું. 'તારો પતિદેવ કોઇનું ખૂન કરીને આવે તો એને નિર્દોષ છોડાવવાની આ તારા સાવકા ભાઇમાં તાકાત છે, પરંતુ નાર્કોટિક્સના ગુનામાં એ પુરાવા સાથે પકડાય તો એને છોડાવવા માટે તો પપ્પાનો પનો પણ ટૂંકો પડે એ ખબર છે તને? એ પચીસ લાખ મેં શરાફને ચૂકવી આપ્યા અને એ દિવસે એ ભીલાડ જવાની તૈયારી કરતા હતા ત્યારે એમની બેગમાંથી સરકાવી લીધેલા.'